sagorsarker/bangla-wikipedia huggingface dataset:
পটুয়াখালী-৫

পটুয়াখালী-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল।
টুয়াখালী-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পটুয়াখালী-৬

পটুয়াখালী-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল।
পটুয়াখালী-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পটুয়াখালী-৭

পটুয়াখালী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল।
পটুয়াখালী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
পার্বত্য চট্টগ্রাম-১

পার্বত্য চট্টগ্রাম-১ আসন ছিল বাংলাদেশের জাতীয় সংসদের নির্বাচনী এলাকার একটি। এটি পার্বত্য চট্টগ্রাম (রাঙামাটি, খাগড়াছড়ি, ও বান্দরবান) জেলায় অবস্থিত জাতীয় সংসদের আসন ছিল।
পার্বত্য চট্টগ্রাম-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পার্বত্য চট্টগ্রাম-২

পার্বত্য চট্টগ্রাম-২ আসন ছিল বাংলাদেশের জাতীয় সংসদের নির্বাচনী এলাকার একটি। এটি পার্বত্য চট্টগ্রাম (রাঙামাটি, খাগড়াছড়ি, ও বান্দরবান) জেলায় অবস্থিত জাতীয় সংসদের আসন ছিল।
পার্বত্য চট্টগ্রাম-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
স্বাধীনতা টাওয়ার (কুয়েত)

স্বাধীনতা টাওয়ার কুয়েত শহরে অবস্থিত একটি ৩৭২ মিটার উঁচু টেলিযোগাযোগ টাওয়ার, যা দেশটির দ্বিতীয় সুউচ্চ কাঠামো এবং বিশ্বের ৩৯তম উচ্চতম ভবন। এই টাওয়ারটি সালেহ আলআবদালি তৈরি করেছিলেন। টাওয়ারটি পর্যটকদের জন্য উন্মুক্ত নয়। টাওয়ারের সাথে সংযুক্ত ভবনে দেশটির যোগাযোগ ও তথ্য প্রযুক্তি নিয়ন্ত্রণ কর্তৃপক্ষের অফিস রয়েছে; এছাড়া এতে একটি সরকারী সেবা কেন্দ্র রয়েছে যাতে স্বরাষ্ট্র মন্ত্রণালয়, পররাষ্ট্র মন্ত্রণালয়, বেসামরিক তথ্য মন্ত্রণালয়, বিচার মন্ত্রণালয়, সামাজিক নিরাপত্তা মন্ত্রণালয় সম্পর্কিত সরকারি সেবা দেয়া হয়।
২ আগস্ট, ১৯৯০ সালে কুয়েতে ইরাকি আগ্রাসনের আগে কুয়েত টেলিযোগাযোগ টাওয়ারটির নির্মাণ কাজ শুরু হয়। আগ্রাসন সংঘটিত হওয়ার সময় নির্মাণ কাজ প্রায় অর্ধেক সম্পূর্ণ হয়েছিল, আগ্রাসন শুরু হলে নির্মাণ কাজ স্থগিত হয়ে যায়। তবে কাঠামোর কোনও ক্ষতি হয়নি এবং ১৯৯১ সালের ২৭শে ফেব্রুয়ারি ইরাকি বাহিনীকে বহিষ্কার করার পর পুনরায় এটির নির্মাণকাজ শুরু হয়। ১৯৯৩ সালে সমাপ্ত হওয়ার পরে, এই টাওয়ারটির নামকরণ করা হয়েছিল স্বাধীনতা টাওয়ার, যা ইরাক থেকে কুয়েতের মুক্তির প্রতীক।
ভাত ও তরকারি

ভাত এবং তরকারি ভারতীয় উপমহাদেশের পাশাপাশি শ্রীলঙ্কা এবং বাংলাদেশের একটি জনপ্রিয় খাবার।
ভাত এবং তরকারি রাতের খাবারের কয়েকটি মেনু:
তরকারিতে মরিচ, এলাচ, জিরা, ধনিয়া এবং অন্যান্য মশলা ব্যবহার করা হয়। এর আলাদা স্বাদ আছে। দক্ষিণাঞ্চলে তরকারি শুঁটকি মাছ দিয়ে রান্না করা হয় যা এই অঞ্চলেই বেশি দেখা যায়। স্থানীয়রা এই রান্নায় খুব স্বাদ অনুভব করে, কিন্তু দেশে প্রচুর দর্শনার্থী এবং পর্যটকরা প্রায়শই মশালাকে অতিমাত্রায় দেখেন। ফলস্বরূপ, উন্নত এবং পর্যটন অঞ্চলগুলিতে অনেক স্থানীয় রেস্তোঁরা বিদেশীদের কাছে খাবার সরবরাহ করার জন্য স্থানীয় খাবারে কম মশলা ব্যবহার  করে বা দর্শনার্থী এবং পর্যটকদের জন্য বিকল্প মেনু রাখে।
শু'বা বিন হাজ্জাজ

শু'বা বিন আল-হাজ্জাজ বিন আল-ওয়ারদ আবু বুস্তাম আল-আতাকী (আরবি : شُعْبَة بِن الحَجَّاْج بِن الْوَرْد أَبُو بُسطام الْعَتَكِي ; ইংরেজি : Shuʿba bin al-Ḥajjāj bin al-Ward, Abū Bisṭām al-ʿAtakī) (৮৫–১৬০ হিঃ/৭০৪–৭৭৬ খ্রিঃ) ছিলেন একজন ইসলামিক পণ্ডিত । তিনি ছিলেন স্বনামধন্য একজন মুহাদ্দিস , ফকিহ ।
তিনি সাহাবি আনাস ইবনে মালেক (রা.) ও আমর ইবনে সালামাকে (রা.) দেখেছেন এবং চার শতাধিক তাবেয়ি থেকে হাদিস বর্ণনা করেছেন।
তিনি ৮৫ হিজরিতে ওয়াসিতে জন্ম গ্রহণ করেন ।
তিনি ১৬১ হিজরিতে মৃত্যু বরণ করেন ।
ভাঙার গান

ভাঙার গান’ বাংলাদেশের জাতীয় কবি কাজী নজরুল ইসলাম রচিত বিদ্রোহাত্মক কাব্যগ্রন্থ। এটি প্রকাশিত হয় ১৯২৪ সালের আগস্ট মাসে (১৩৩১ বঙ্গাব্দের শ্রাবণে)। ১১ নভেম্বর ১৯২৪ তারিখে তৎকালীন বঙ্গীয় সরকার গ্রন্থটি বাজেয়াফত করে ও নিষিদ্ধ করে। ব্রিটিশ সরকার কখনো এ নিষেধাজ্ঞা প্রত্যাহার করেননি। "ভাঙার গান"-এর দ্বিতীয় সংস্করণ প্রকাশ পায় ১৯৪৯-এ।
এই কাব্যগ্রন্থে নিম্নলিখিত কবিতাগুলি ছিল।
"ভাঙার গান : কারার ঐ লৌহ-কপাট" সম্বন্ধে মুজ্‌জফর আহমদ তার "কাজী নজরুল ইসলাম: স্মৃতিকথা" বইয়ে লিখেছেন:
গ্রন্থাকারে প্রকাশের পূর্বে কবিতাগুলি আলাদা আলাদা করে প্রকাশিত হয়েছিল। নজরুল ‘ভাঙার গান’ ১৯২১ সালের ডিসেম্বরে লিখেছিলন যা ‘বাঙ্গালার কথা’য় ছাপা হয়েছিল। "আশু-প্রয়াণ-গীতি" ১৩৩১ বঙ্গাব্দের আষাঢ়ে বঙ্গবাণীতে ছাপা হয়। "দুঃশাসনের রক্তপান" ১৩২৯ বঙ্গাব্দের ১০ কার্তিক ধূমকেতুতে "দুঃশাসনের রক্ত" নামে ছাপা হয়। "শহিদী ঈদ" সাপ্তাহিক মোহাম্মদীতে ছাপা হয়।
বিপ

বিপ বা বিআইপি () হচ্ছে তুর্কসেলের মালিকানাধীন বিনামূল্যের তাৎক্ষণিক মেসেজিং অ্যাপ্লিকেশন বা সফটওয়্যার। এর মাধ্যমে ব্যবহারকারীরা পাঠ্য বার্তা, ভয়েস বার্তা প্রেরণ এবং ভিডিও কল করতে পারে। এটি অ্যাপ স্টোর, গুগল প্লে এবং হুয়াওয়ে অ্যাপ গ্যালারী থেকে ডাউনলোড করা যায়।
বিপ ২০১৩ সালে চালু হয়েছিল।
বিপ একটি সুরক্ষিত এবং বিনামূল্যে যোগাযোগের প্ল্যাটফর্ম। বিপ ভিডিও, অডিও কল এবং ছবি শেয়ার করার সুযোগ দেয়। এছাড়া অবস্থানও শেয়ার করা যায়। বিপে বার্তাগুলো ১০৬ টি ভাষায় তাৎক্ষণিক অনুবাদ করার সুবিধা এবং আর্থিক বিনিময় হার অন্তর্ভুক্ত রয়েছে।
বিপ তুর্কসেলের দ্বারা বিকশিত হয়েছে।
বিপের বিশ্বব্যাপী ৫৩ মিলিয়নেরও বেশি  ব্যবহারকারী আছে।
রাষ্ট্রপতি এরদোয়ানের মিডিয়া অফিস এবং তুরস্কের প্রতিরক্ষা মন্ত্রণালয় ঘোষণা করেছে যে তারা হোয়াটসঅ্যাপ থেকে টেলিগ্রাম ও বিপে চলে এসেছে।
জাতিসংঘ নিরাপত্তা পরিষদের রেজোলিউশন ৬৬০

জাতিসংঘের নিরাপত্তা পরিষদের রেজোলিউশন ৬৬০, যা ১৯৯০ সালের ২ আগস্ট গৃহীত হয়, ইরাক দ্বারা কুয়েত আক্রমণের সতর্কতা উল্লেখ করার পর কাউন্সিল এই আগ্রাসনের নিন্দা জানায়, এবং ১৯৯০ সালের ১ আগস্ট এ ইরাককে অবিলম্বে এবং নিঃশর্তভাবে ভুমি প্রত্যাহারের দাবি জানায়।
ইয়েমেন মতপার্থক্য সমাধানের জন্য ইরাক এবং কুয়েতকে অবিলম্বে আলোচনায় বসার আহ্বান জানিয়েছিল। এবং আরব লীগের প্রচেষ্টায় দুই দেশ আলোচনায় বসে। কিন্তু সৌদি আরবের জেদ্দায় উভয়পক্ষের মধ্যে আলোচনা ভেঙে যায়। বর্তমান প্রস্তাব মেনে চলা নিশ্চিত করতে কাউন্সিল আবার বৈঠক করার সিদ্ধান্ত নেয়।
এই প্রস্তাব ১৪ ভোটে গৃহীত হয়েছে, অন্যদিকে ইয়েমেন ভোটে অংশগ্রহণ করেনি। ১৯৯০ সালে সংঘর্ষের বিষয়ে পাস করা বারোটি রেজুলেশনের মধ্যে এটিই প্রথম।
দুদিপতসার হ্রদ

দুদিপতসার হ্রদ (),এটি দুদিপত হ্রদ নামেও পরিচিত, লুলুসার-দুদিপতসার জাতীয় উদ্যানের তুষার আবৃত শৃঙ্গ দ্বারা ঘেরা একটি হ্রদ। হ্রদটি উত্তর পাকিস্তানের খাইবার পাখতুনখোয়া প্রদেশের মনসেহরা জেলার কাঘান উপত্যকার উত্তর প্রান্তে অবস্থিত।
হাউকে ভাল

হাউকে ফিন ভাল (; জন্ম: ১৫ এপ্রিল ১৯৯৪; হাউকে ভাল নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব হলস্টাইন কিল এবং জার্মানি জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব ভিৎসহাভারের যুব পর্যায়ের হয়ে খেলার মাধ্যমে ভাল ফুটবল জগতে প্রবেশ করেন এবং পরবর্তীতে টিএসভি ট্রিটাউ, মেকলেনবুর্গ শোয়েরিন, ডিনামো ড্রেসডেন এবং হলস্টাইন কিলের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৩–১৪ মৌসুমে, জার্মান ক্লাব হলস্টাইন কিলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুম অতিবাহিত করেছেন; হলস্টাইন কিলের হয়ে তিনি ৬২ ম্যাচে ২টি গোল করেছেন। অতঃপর ২০১৫–১৬ মৌসুমে তিনি প্রায় অর্ধ মিলিয়ন ইউরোর বিনিময়ে জার্মান ক্লাব পাডারবর্নে যোগদান করেন। পাডারবর্নে মাত্র ১ মৌসুম অতিবাহিত করার পর ইঙ্গোলস্টাটের সাথে একটি চুক্তি স্বাক্ষর করেন, যেখানে তিনি সকল প্রতিযোগিতায় ৩১ ম্যাচে মাত্র ১টি গোল করেছেন। মাঝে তিনি ১ মৌসুমের জন্য হাইডেনহাইমের হয়ে ধারে খেলেছেন। সম্প্রতি ২০১৮–১৯ মৌসুমে, তিনি প্রায় ৬ লক্ষ ইউরোর বিনিময়ে ইঙ্গোলস্টাট হতে পুনরায় জার্মান ক্লাব হলস্টাইন কিলে যোগদান করেছেন।
দলগতভাবে, ভাল এপর্যন্ত ১টি শিরোপা জয়লাভ করেছেন, যা তিনি হলস্টাইন কিলের হয়ে জয়লাভ করেছেন।
আসির পর্বতমালা

আসির পর্বতমালা () দক্ষিণ-পশ্চিম সৌদি আরবের একটি পার্বত্য অঞ্চল যা লোহিত সাগরের সমান্তরালে অবস্থিত। এটি সৌদি আরবের 'আসির অঞ্চলের অন্তর্ভুক্ত, তবে সাধারণত এটি ইয়েমেনী সীমান্তের কাছাকাছি অঞ্চলেরও অন্তর্ভুক্ত। এই পর্বতমালা আরবীয় পার্বত্য অঞ্চলের পাহাড়, সমভূমি ও উপত্যকার সমন্বয়ে গঠিত এবং পাহাড়গুলো প্রায় জুড়ে বিস্তৃত। এটি সারাওয়াত পর্বতমালার অংশ যা তিহামার সমান্তরালে আরব উপদ্বীপের পশ্চিমে, বিশেষত সৌদি আরব ও ইয়েমেনের পশ্চিম প্রান্তে অবস্থিত যা পরবর্তীতে পর্বতমালা হিসেবে সংজ্ঞায়িত হয়েছে।
প্রাথমিকভাবে পাহাড়গুলো জুরাসিক, ক্রিটেসিয়াস ও প্যালিওজিন যুগের পাললিক শিলা, চুনাপাথর, বেলেপাথর ও নরম শিলা এবং প্রাক-ক্যামব্রিয়ান গ্রানাইটের ভিত্তিতে গঠিত।
সৌদি আরবের এই অঞ্চলে মৌসুমী বৃষ্টির কারণে গড়ে সর্বোচ্চ বৃষ্টিপাত হয়। আর্দ্র অঞ্চলে প্রতিবছর গড়ে ৬০০ মিলিমিটার (২৪ ইঞ্চি) থেকে ১,০০০ মিলিমিটার (৩৯ ইঞ্চি) বৃষ্টিপাত হতে পারে। পূর্বাঞ্চলের সমভূমি এবং মালভূমিতে প্রতিবছর গড়ে ৫০০ মিলিমিটার (২০ ইঞ্চি) থেকে ১০০ মিলিমিটার (৩.৯ ইঞ্চি) নিচে বৃষ্টিপাত হয়।
এই অঞ্চলের ফসলের বেশিরভাগ অংশ খাড়াভাবে পাহাড়ের পাশে চাষ করা হয় যার মধ্যে রয়েছে গম, কফি, তুলা, নীল, আদা, শাকসবজি ও খেজুর। এছাড়াও অঞ্চলটিতে গরু, ভেড়া, ছাগল ও উট পালন করা হয়।
এই অঞ্চলের কঠিন ভূখন্ডটি অঞ্চলের অনন্য জীববৈচিত্র্য সংরক্ষণে সহায়তা করছে। এই অঞ্চলে বেশ কয়েকটি নতুন মাইক্সোমাইসেটস ছত্রাকের প্রজাতি আবিষ্কৃত হয়েছে, কারণ এখানে বিভিন্ন পূর্বে অনাবিষ্কৃত উদ্ভিদ রয়েছে। আসির আরব চিতাবাঘের অন্যতম প্রাকৃতিক আবাসস্থল বলে মনে করা হয়।
ওমানে হিন্দুধর্ম

হিন্দুধর্ম ওমানের একটি সংখ্যালঘু সম্প্রদায়। ওমানের মোট জনসংখ্যার ৫.৫% মানুষ হিন্দু ধর্মাবলম্বী। ওমান মধ্যপ্রাচ্যের একমাত্র দেশ যেখানে স্বদেশীয় সংখ্যালঘু হিন্দু সম্প্রদায়ের মানুষ বসবাস করেন। "হিন্দু মহাজন মন্দির" নামক একটি সংগঠনের মাধ্যমে হিন্দুরা ওমানে একতাবদ্ধ।
হিন্দুধর্ম প্রথম ১৫০৭ সালে ওমানে এসেছিল যখন ভারতের কচ্ছ থেকে আসা কাছি ভাষাভাষী হিন্দু সম্প্রদায়ের মানুষ মাস্কটে প্রবেশ করেন। ঊনবিংশ শতাব্দীতে ওমানে অপেক্ষাকৃত ৪,০০০ হিন্দু ছিলেন। ১৮৯৫ সালে, মাস্কটের হিন্দু কলোনিতে ইবাদিরা হামলা চালায় ও ১৯০০ সালের মধ্যে হিন্দু জনসংখ্যা ৩০০ তে কমে আসে। ওমানের স্বাধীনতাকালে অল্পসংখ্যক হিন্দুই ছিলেন। আল-ওয়ালজাত ও আল-বানিয়ানের মতো ঐতিহাসিক হিন্দু কোয়ার্টার যেখানে একসময় হিন্দুরা বসবাস করতেন সেখানে আর হিন্দুদের অধিকার নেই।
ওমান মধ্যপ্রাচ্যের একমাত্র দেশ যেখানে স্বদেশীয় হিন্দু সম্প্রদায়ের মানুষ বসবাস করেন। ওমানে কমপক্ষে ১০০০ জন ভারতীয় (বেশিরভাগই হিন্দু) বসবাস করেন যাদের ওমানের নাগরিকত্ব রয়েছে। সিআইএ অনুযায়ী, ওমানে ২৫৯,৭৮০ জন হিন্দুর বসবাস যারা ওমানের মোট জনসংখ্যার ৫.৫% যাদের বেশিরভাগই অভিবাসী।
ওমানের সরকারিভাবে ঘোষিত দুটি হিন্দু মন্দির রয়েছে।
ভাইকিংস (২০১৩-এর টিভি ধারাবাহিক)

ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। আয়ারল্যান্ডে ধারণকৃত ধারাবাহিকটির ২০১৩ সালের ৩রা মার্চ কানাডায় প্রথম প্রচারিত হয়। ২০২০ সালের ৩০শে ডিসেম্বর ধারাবাহিকটির প্রচার সমাপ্ত হয়। ২০২১ সালের ১লা জানুয়ারি থেকে ৩রা মার্চ পর্যন্ত কানাডায় হিস্ট্রি চ্যানেলে প্রচারের পূর্বেই ধারাবাহিকটির ষষ্ঠ মৌসুমের দ্বিতীয়ার্ধ্ব আয়ারল্যান্ডে প্রাইম ভিডিওতে প্রচারিত হয়। এই ধারাবাহিকের অনুবর্তী ধারাবাহিক "" নেটফ্লিক্সের জন্য নির্মিত হচ্ছে।
"ভাইকিংস" প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটিতে দেখানো হয় রাগনার একজন কৃষক থেকে তার পরিবার ও সতীর্থ যোদ্ধাদের সমর্থনে ইংল্যান্ড লুট করার মধ্য দিয়ে খ্যাতি অর্জন করেন এবং স্ক্যান্ডিনেভিয়ার রাজা হয়ে ওঠেন। পরবর্তী মৌসুমগুলোতে তার পুত্রদের অদৃষ্ট ও তাদের ইংল্যান্ড, স্ক্যান্ডিনেভিয়া, কিয়েভান রুশ, ভূমধ্যসাগর ও উত্তর আমেরিকায় দুঃসাহসিক অভিযান দেখানো হয়েছে।
ধারাবাহিকটি প্রারম্ভিক মধ্যযুগীয় স্ক্যান্ডিনেভিয়ার নর্স জাতির উপাখ্যান থেকে অনুপ্রাণিত। এতে কিংবদন্তি ভাইকিং নেতা র‍্যাগনার লদব্রোক ও তার দল, পরিবার ও বংশধরদের অভিযান চিত্রিত হয়েছে, যা ১৩শ শতাব্দীর বীরত্বগাথা "রাগনার্স সাগা লদব্রোকার" ও "রাগনার্সোনা পাট্র", এবং ডেনীয় লেখক সাক্সো গ্রামাতিকুসের ১২শ শতাব্দীর "গেস্তা দানোরুম" থেকে নেওয়া হয়েছে। নর্স কিংবদন্তি বীরত্বগাথা মূলত নর্সদের মুখে মুখে চলে আসা কাল্পনিক উপাখ্যান, যা গল্প বলার ২০০ থেকে ৪০০ বছর পর লিখে রাখা হয়েছিল। এই যুগের ঐতিহাসিক সূত্রাবলি, যেমন দ্বিতীয় পর্বে প্রদর্শিত লিন্ডিসফার্নে ভাইকিং লুটপাটের নথি, বা আহমেদ ইবনে ফাদলানের ১০ম শতাব্দীর ভারাঞ্জিয়ান্সের নথি থেকেও অনুপ্রেরণা নেওয়া হয়েছে। ধারাবাহিকটি শুরু হয় ভাইকিং যুগের শুরু থেকে, যা ৭৯৩ সালে লিন্ডিসফার্ন লুটের মধ্য দিয়ে চিহ্নিত করা হয়।
"ভাইকিংস" ২০১৩ সালের ৩রা মার্চ কানাডা ও মার্কিন যুক্তরাষ্ট্রে প্রথম প্রচারিত হয়। ২০১৫ সালের মার্চ মাসে ধারাবাহিকটির ৪র্থ মৌসুম থেকে অতিরিক্ত ১০টি পর্বসহ মোট ২০টি পর্ব নিয়ে নতুনরূপে নির্মাণ শুরু হয়, যা ২০১৬ সালের ১৮ই ফেব্রুয়ারি প্রথম প্রচারিত হয়। ২০১৬ সালের ১৭ই মার্চ ২০টি পর্ব নিয়ে "ভাইকিংস"-এর পঞ্চম মৌসুমের নির্মাণ শুরু হয়, যা ২০১৭ সালের ২৯শে নভেম্বর প্রথম প্রচারিত হয়। ২০১৭ সালের ১২ই সেপ্টেম্বর পঞ্চম মৌসুম প্রচারের আগেই ২০টি পর্ব নিয়ে ৬ষ্ঠ মৌসুমের নির্মাণ শুরু হয়। ২০১৯ সালের ৪ঠা জানুয়ারি ঘোষণা করা হয় ৬ষ্ঠ মৌসুমই এই ধারাবাহিকের শেষ মৌসুম হবে। ২০১৯ সালের ৪ঠা ডিসেম্বর ৬ষ্ঠ মৌসুমের প্রচার শুরু হয়। ৬ষ্ঠ ও শেষ মৌসুমের দ্বিতীয় অংশ ২০২০ সালের ৩০শে ডিসেম্বর আয়ারল্যান্ডে, মার্কিন যুক্তরাষ্ট্র, যুক্তরাজ্য, জার্মানি ও অস্ট্রিয়ায় প্রাইম ভিডিওতে প্রচারিত হয় এবং কানাডায় হিস্ট্রি চ্যানেলে ২০২১ সালের ১লা জানুয়ারি থেকে প্রচার শুরু হয়।
আবু আহমদ আবদাল চিশতি

খাজা আবু আহমদ আবদাল চিশতি ১০ শতকের সুফি তরিকার শায়খ। তিনি আবু ইসহাক শামির শিষ্য ও আবু মুহাম্মদ চিশতির পীর। তিনি হাসানী সৈয়দ ছিলেন। তার পিতার নাম সুলতান ফারসানাফাহ, যিনি ফারগানার সুলতান ছিলেন এবং আবু ইসহাক শামির খলিফা ছিলেন। তার উপাধি হল "কুতুবুল আবদাল"।
আবু আহমদ আবদাল চিশতি ৮৭৪ সালের ২৫ জুন মোতাবেক ২৬০ হিজরীর ৬ রমজান আব্বাসীয় খলিফা মু'তাসিম বিল্লাহের সময়কালে আফগানিস্তানের চিশতে জন্মগ্রহণ করেন।
তার বংশগত তালিকা:
আবু আহমদ আবদাল বিন সুলতান ফারগানা বিন সৈয়দ ইব্রাহিম বিন সৈয়দ ইয়াহিয়া বিন সৈয়দ হাসান বিন সৈয়দ মাজদাল মা'আলী (আবুল মা'আলী হিসেবে সুপরিচিত) বিন সৈয়দ নাসির উদ্দিন বিন সৈয়দ আবদুল সালাম বিন সৈয়দ হাসান মুসান্না বিন সৈয়দ ইমাম হাসান মুজতবা বিন আলী বিন আবী তালিব।
আবু আহমদ আবদাল চিশতি ৭ বছর বয়স থেকেই খাজা আবু ইসহাকের দিকে যাত্রা শুরু করেন। তিনি খাজা আবু ইসহাকের কাছ থেকে উলূম-ই-জাহিরিয়া এবং বাতিনিয়াহ উভয় জ্ঞানই অর্জন করেছিলেন। প্রাতিষ্ঠানিক জ্ঞান অর্জনের পরে ১৬ বছর বয়সে তিনি খাজা আবু ইসহাক শামির কাছে বায়াত (আনুগত্যের শপথ) হয়ে গেলেন। কিছু বিবরণ অনুসারে তিনি ১৩ বছর বয়সে মুরীদ (শিষ্য) হন। তিনি আবু ইসহাক শামির কাছ থেকে খেলাফতপ্রাপ্ত হন।
খাজা আবু আহমদ আবদাল চিশতি ৯৬৭ সালের ১৪ মে মোতাবেক ৩৫৫ হিজরীর ১ জমাদিউস সানি আফগানিস্তানের চিশতে মৃত্যুবরণ করেন। তাকে সেখানে দাফন করা হয়।
বন্দরি রাজি রেড্ডি

বন্দরি রাজি রেড্ডি একজন ভারতীয় রাজনীতিবিদ। ২০০৯ সালে তিনি ভারতের অন্ধ্র প্রদেশের উপ্পল কালান আসন থেকে আইনসভার সদস্য নির্বাচিত হয়েছিলেন। তিনি ভারতীয় জাতীয় কংগ্রেস দলের সদস্য। 
তিনি ছিলেন কাপড়া পৌরসভার চেয়ারম্যান।
বি মোহন রেড্ডি

বি মোহন রেড্ডি হলেন একজন ভারতীয় রাজনীতিবিদ এবং একাডেমিক। তিনি অন্ধ্র প্রদেশের আইন পরিষদের সদস্য। তিনি ভারতীয় জাতীয় কংগ্রেসের সদস্য। তিনি তেলেঙ্গানা শিক্ষক সমিতির সভাপতি এবং প্রগ্রেসিভ রিকগনাইজড শিক্ষক ইউনিয়ন (পিআরটিইউ) এর সাথেও যুক্ত আছেন।
যশোদা রেড্ডি

যশোদা রেড্ডি (৫ আগস্ট ১৯২৫ - ১৮ ফেব্রুয়ারি ১৯৮৩) ভারতের অন্ধ্র প্রদেশের ভারতীয় রাজনীতিবিদ ছিলেন। তিনি ১৯৬২-১৯৬৭ সাল কার্নুল থেকে তৃতীয় লোকসভার সদস্য ছিলেন।
তিনি ১৯৫৬-১৯৬২ এবং ১৯৬৭-১৯৭২ সাল পর্যন্ত অন্ধ্রপ্রদেশের রাজ্যসভার সদস্য ছিলেন।
ওয়াই. ঈশ্বর রেড্ডি

ওয়াই এসওয়ারা রেড্ডি (জন্ম: ১৯১৫ কাডাপা জেলার পেডাপাসাপুলায় গ্রামে) ভারতের অন্ধ্র প্রদেশ রাজ্যের কাডাপা (লোকসভা কেন্দ্র) থেকে প্রথম, তৃতীয়, চতুর্থ এবং পঞ্চম লোকসভার সদস্য ছিলেন।
সুরেন্দ্র রেড্ডি

সুরেন্দ্র রেড্ডি (জন্ম: ১০ অক্টোবর ১৯৩১, খাম্মাম (অন্ধ্র প্রদেশ)) ভারতের অন্ধ্র প্রদেশ রাজ্যের মাহবুবাবাদ লোকসভা কেন্দ্র থেকে ৩য় লোকসভার সদস্য ছিলেন।
তিনি ওয়ারঙ্গল (লোকসভা কেন্দ্র) থেকে চতুর্থ, নবম এবং দশম লোকসভায় নির্বাচিত হয়েছিলেন।
রিচার্ড জুপ

রিচার্ড জুপ (১৭২৮ - ১৭ এপ্রিল ১৭৯৯) ছিলেন ১৮ শতকের এক ইংরেজ স্থপতি, বিশেষত তিনি লন্ডন এবং এর আশেপাশের ভবন নির্মাণের সাথে যুক্ত ছিলেন।
তিনি বহু বছর ব্রিটিশ ইস্ট ইন্ডিয়া কোম্পানির সমীক্ষক হিসাবে কাজ করেছিলেন (সি। ১৭৫৫ - ১৭৯৯)।
তার কাজের মধ্যে অন্তর্ভুক্ত:
জুপ ১৭৯৯ সালের ১৭ এপ্রিল বেডফোর্ড রো'র কিংস রোডে (বর্তমানে থিওবাল্ডস রোড) তার নিজ বাড়িতে মারা যান।
মঙ্গলযান ২

মঙ্গলযান-২, যাকে মঙ্গল অরবিটার মিশন ২ নামেও অভিহিত করা হয়, এটি ভারতের মহাকাশ গবেষণা সংস্থা (ইসরো) দ্বারা পরিকল্পনা করা ভারতের দ্বিতীয় আন্তগ্রহ অভিযান। তবে, ২০১২ সালের অক্টোবরে নথিভুক্ত করা একটি সাক্ষাতকারে ভিএসএসসি পরিচালক ল্যান্ডার ও রোভারের অন্তর্ভুক্তির সম্ভাবনার ইঙ্গিত দিয়েছেন। অরবিটারটি তার প্রাথমিক অপদূরবিন্দুকে কম করার জন্য অ্যারোব্রেকিং ব্যবহার করবে এবং পর্যবেক্ষণের জন্য আরও উপযুক্ত কক্ষপথে প্রবেশ করবে। ভারতীয় মহাকাশ গবেষণা সংস্থা ২০২৫ সালের মধ্যে এই অভিযানটি চালু করার পরিকল্পনা করেছে।
ইয়েলুরি সাম্বশিব রাও

ইয়েলুরি সামবাসিভা রাও অন্ধ্র প্রদেশের ভারতীয় রাজনীতিবিদ। তিনি পার্চুর আসনের বর্তমান বিধায়ক, যিনি অন্ধ্র প্রদেশ রাজ্যের বর্তমান বিরোধী দল তেলুগু দেশম পার্টি থেকে ২০১৯ সালের নির্বাচনে জিতেছিলেন। তিনি প্রথম ২০১৪ সালে পার্চুর আসনের জন্য আইনসভার সদস্য হিসাবে নির্বাচিত হয়েছিলেন। ইয়েলুরি ২০১৪ সালের সাধারণ নির্বাচনে ১০০০০ এরও বেশি ভোটের ব্যবধানে জয়ী হন। তিনি এই অঞ্চলে কর্মরত একটি এনজিও ইয়েলুরি চ্যারিটেবল ট্রাস্টের মাধ্যমে তার দাতব্য কাজের জন্য পার্চুর নির্বাচনী এলাকায় বিখ্যাত ছিলেন।
গাঙ্গেনেন ভেঙ্কটেশ্বর রাও

গাঙ্গেনেন ভেঙ্কটেশ্বর রাও ১৯৮৩ ও ১৯৮৫ সালে ভারতের অন্ধ্র প্রদেশের বিনুকোন্ডা আসন থেকে আইনসভার সদস্য নির্বাচিত হয়েছিলেন। তিনি প্রথমবার তেলুগু দেশম পার্টি এবং দ্বিতীয়বার ভারতের কমিউনিস্ট পার্টি থেকে নির্বাচন করেছিলেন।
ইন্দ্রসেন রেড্ডি

ইন্দ্রসেন রেড্ডি তেলেঙ্গানার ভারতীয় রাজনীতিবিদ। তিনি ভারতীয় জনতা পার্টির জাতীয় সম্পাদক। তিনি আগে দলের রাজ্য ইউনিটের সভাপতি ছিলেন। ইন্দ্রসেনা রেড্ডি তিনবার এমএলএ নির্বাচিত হন, প্রথমবার ১৯৮৩ সালে ৩৩ বছর বয়সে, ১৯৮৫ সালে হায়দরাবাদের মালাকপেট থেকে এবং ১৯৯৯ সালে তিনি আবারও নির্বাচিত হন।
চোবলপল্লী প্রতাপ রেড্ডি

চৌলাপালি প্রতাপ রেড্ডি ২০০৯ সালে ভারতের অন্ধ্র প্রদেশের শাদনগর আসন থেকে আইনসভার সদস্য হিসাবে নির্বাচিত হয়েছিলেন। তিনি ভারতীয় জাতীয় কংগ্রেসের প্রতিনিধিত্ব করেছিলেন। ২০১৪ এবং ২০১৮ এর বিধানসভা নির্বাচনে মারাত্মকভাবে হেরে যাওয়ার পরে, তিনি ভারতীয় জাতীয় কংগ্রেস ছেড়ে চলে গিয়েছেন এবং তেলেঙ্গানা রাষ্ট্র সমিতিতে যোগ দিয়েছেন।
চিতলেম নরসি রেড্ডি

চিত্তেম নরসী রেড্ডি (মৃত্যু: ১৫ আগস্ট ২০০৫) একজন ভারতীয় রাজনৈতিক নেতা ছিলেন। তিনি ভারতীয় জাতীয় কংগ্রেসের সদস্য ছিলেন। তিনি অন্ধ্র প্রদেশ বিধানসভায় জনতা দলের একমাত্র সদস্য ছিলেন। তিনি ১৯৮৪ সালে জনতা পার্টির টিকিটে এবং ১৯৮৯ সালে জনতা দলের টিকিটে মাকথাল আসন থেকে নির্বাচিত হয়েছিলেন।
হৃৎস্পন্দনের হার

হৃৎস্পন্দনের হার হলো প্রতি মিনিটে হৃৎস্পন্দনের সংকোচন সংখ্যা যা বিট/মিনিট এককে প্রকাশ করা হয়। অক্সিজেন শোষণ এবং কার্বন ডাই অক্সাইড নিঃসরণ করার প্রয়োজনীয়তা সহ হৃৎস্পন্দনের হার শরীরের শারীরিক চাহিদা অনুসারে পরিবর্তিত হতে পারে। তবে জেনেটিক্স, শারীরিক সুস্থতা, মানসিক চাপ, খাদ্যাভ্যাস, ওষুধ ছাড়াও আরো কিছু কারণগুলির দ্বারাও পরিবর্তিত হতে পারে। হরমোনীয় অবস্থা, পরিবেশ এবং রোগ বা অসুস্থতাও অন্তর্ভুক্ত থাকতে পারে। 
আমেরিকান হার্ট অ্যাসোসিয়েশন জানিয়েছে যে স্বাভাবিক বিশ্রাম অবস্থায় প্রাপ্ত বয়স্ক মানুষের হৃৎস্পন্দনের হার ৬০-১০০ বিপিএম। ট্যাকিকার্ডিয়া একটি উচ্চ হৃৎস্পন্দন প্রক্রিয়া।এতে বিশ্রাম অবস্থায় হৃৎস্পন্দনের হার ১০০ বিপিএমের উপরে থাকে। ব্র্যাডিকার্ডিয়া হল কম হৃৎস্পন্দন হার।যার পরিমাণ হলো বিশ্রাম অবস্থায় ৬০ বিপিএমের নীচে। ঘুমের সময় প্রায় ৪০-৫০ বিপিএমের হার এবং ধীর হৃৎস্পন্দন হারও এক্ষেত্রে সাধারণ হিসাবে বিবেচিত হয়। যখন হৃৎপিন্ডটি নিয়মিত প্যাটার্নে প্রসারণ না করে তখন এরিটিমিয়া হিসাবে চিহ্নিত করা হয়। হৃৎপিন্ডের হারের অস্বাভাবিকতাগুলি কখনো কখনো কোনো রোগকে নির্দেশ করতে পারে। 
সাধারণ অবস্থায় হৃৎপিণ্ডের ছন্দ সম্পূর্ণরূপে সাইনোআট্রিয়াল নোড দ্বারা নিয়ন্ত্রিত হয়। হৃৎস্পন্দনের হার সাইনোঅ্যাট্রিয়াল নোডের সিমপ্যাথেটিক এবং প্যারাসিম্যাথ্যাটিক ইনপুট দ্বারা নিয়ন্ত্রিত হয়। 
হৃৎস্পন্দনের হার হৃৎপিন্ডের স্পন্দন পরিমাপ করে বের করা হয়। এই পালস রেট শরীরের যে কোনও স্থানে যেখানে ধমনীর পালসেশনটি সূচক এবং মাঝের আঙ্গুল দিয়ে চাপ দিয়ে পৃষ্ঠের দিকে সঞ্চারিত হয় সেখানে পাওয়া যায়। প্রায়শই এটি হাড়ের মতো অন্তর্নিহিত কাঠামোর বিরুদ্ধে সংকুচিত হয়।
ট্যাকিকার্ডিয়া হল বিশ্রাম অবস্থায় হৃৎস্পন্দনের হার।যা হলো প্রতি মিনিটে ১০০ এর বেশি বীট। এই সংখ্যাটি ছোট বাচ্চাদের এবং শিশুদের ক্ষেত্রে বয়স্কদের তুলনায় দ্রুত হৃৎস্পন্দনের হারের কারণে পৃথক হতে পারে।
শারীরবৃত্তীয় অবস্থা যেখানে ট্যাকিকার্ডিয়া হয়:
প্যাথোলজিকাল অবস্থা যেখানে ট্যাকিকার্ডিয়া হয়:
ব্র্যাডিকার্ডিয়ায় হৃৎস্পন্দনের হার প্রতি মিনিটে ৬০ বিটের চেয়ে কম হিসাবে সংজ্ঞায়িত হয়েছিল যখন পাঠ্যপুস্তকগুলি ভাবে জানিয়েছিল যে হার্টের হারের জন্য স্বাভাবিক পরিসীমা হল ৬০-১০০ বিপিএম। স্বাভাবিক পরিসরটি তখন থেকে কোনও মানুষের বিশ্রামাবস্থার জন্য ৫০-৯০ বিপিএম পর্যন্ত সংশোধন করা হয়েছে। সাধারণ হার্ট রেটের সংখ্যাটি পরিবর্তিত হতে পারে যেহেতু শিশু এবং কিশোর-কিশোরীদের বয়স্কদের তুলনায় দ্রুত হৃৎস্পন্দনের হার থাকে। ব্রাডিকার্ডিয়া হাইপোথাইরয়েডিজমের মতো চিকিৎসার সাথে যুক্ত হতে পারে।
অ্যারিথমিয়া হলো হৃৎস্পন্দন এবং ছন্দ (কখনও কখনও ধড়ফড় হিসাবে অনুভূত হয়) এর অস্বাভাবিকতা। এগুলি দুটি বিস্তৃত বিভাগে বিভক্ত করা যেতে পারে: দ্রুত এবং ধীর হৃৎস্পন্দন হার। কিছু কারণে খুব কম লক্ষণ দেখা দেয়।যেমন হালকা মাথা ঘোরা, মাথা ঘোরা। তবে অজ্ঞান হওয়ার মতো আরও গুরুতর লক্ষণ তৈরি করতে পারে ।
৫ ফুট ৬ ইঞ্চি গেজ রেলপথ

উত্তর আমেরিকাতে একে প্রাদেশিক, পোর্টল্যান্ড বা টেক্সাস গেজ বলা হয়। আর্জেন্টিনায়, এটি "trocha ancha" (ব্রড গেজের স্প্যানিশ শব্দ) নামে পরিচিত। ভারতীয় উপমহাদেশে এটি কেবল "ব্রড গেজ" নামে পরিচিত। অন্য কোথাও এটি ভারতীয় গেজ হিসাবে পরিচিত। এটি বিশ্বের যে কোনো জায়গায় নিয়মিত যাত্রীদের ব্যবহারের ক্ষেত্রে সবচেয়ে চওড়া গেজ।
নেপালে সমস্ত পরিষেবা বর্তমানে ব্রড গেজে কাজ করে।
পাকিস্তানে সমস্ত পরিষেবা বর্তমানে ব্রড গেজে কাজ করে।
বাংলাদেশ রেলওয়ে ব্রড গেজ এবং মিটার গেজের মিশ্রণ ব্যবহার করে। ব্রড গেজ নেটওয়ার্ক মূলত যমুনা নদীর পশ্চিমে অবস্থিত, এবং মিটার গেজ নেটওয়ার্কটি মূলত এর পূর্বে অবস্থিত। যমুনা সেতু একটি মিশ্র-ব্যবহারের সেতু যা উভয় নেটওয়ার্ককে সংযুক্ত করে নদীর ওপারে একটি দ্বৈত গেজ সংযোগযুক্ত।
ভারতে প্রাথমিক মালবাহী রেলপথগুলো আদর্শ-গেজ ব্যবহার করে নির্মিত হয়েছিল। ১৮৫০-এর দশকে গ্রেট ইন্ডিয়ান উপদ্বীপ রেলপথ বোরি বন্দর এবং থানের মধ্যে ভারতের প্রথম যাত্রীবাহী রেলপথের জন্য এর গেজ গ্রহণ করেছিল। পরবর্তীতে এটি দেশব্যাপী নেটওয়ার্কের জন্য আদর্শ মান হিসাবে গৃহীত হয়েছিল।
ভারতীয় রেল আজ প্রধানত ব্রড গেজ ট্র্যাক পরিচালনা করে যা এরও অধিক। বেশিরভাগ মিটার গেজ এবং ন্যারো গেজ রেলপথ ব্রড গেজে রূপান্তরিত হয়েছে। নেটওয়ার্কের মধ্যে যা ছোট ছোট প্রসারের মিটার ও ন্যারো গেজের মধ্যে ছিল, সেগুলিও ব্রড গেজে রূপান্তরিত হচ্ছে। দ্রুতগামী গণপরিবহনের রেলপথগুলির বেশিরভাগই আদর্শ গেজের, যদিও কিছু প্রাথমিক লাইন ব্যবহার করে।
শ্রীলঙ্কায় সমস্ত পরিষেবা বর্তমানে ব্রড গেজে কাজ করে।
ব্রজকিশোর প্রসাদ

ব্রজকিশোর প্রসাদ (১৮৭৭ – ১৯৪৬) ভারতীয় স্বাধীনতা আন্দোলনের সময় মোহনদাস গান্ধীর দ্বারা অনুপ্রাণিত একজন আইনজীবী ছিলেন।
সিওয়ান জেলার শ্রীনগরে একটি কায়স্থ পরিবারে তিনি জন্মগ্রহণ করে্ন। প্রসাদ কলকাতার প্রেসিডেন্সি কলেজে যাওয়ার আগে ছাপড়া এবং পাটনায় প্রাথমিক শিক্ষা লাভ করেন, যেখানে তিনি তাঁর আইনি প্রশিক্ষণ শেষ করেছিলেন।
তিনি ফুল দেবীকে বিয়ে করেছিলেন। তিনি দ্বারভাঙ্গায় আইনি অনুশীলন করেন। তার দুই পুত্র রয়েছে- বিশ্ব নাথ এবং শিব নাথ প্রসাদ, আরো সাধারণভাবে তারা এস এন প্রসাদ নামে পরিচিত। এছাড়া তার দুই মেয়েও ছিল- প্রভাবতী দেবী এবং বিদ্যাবতি।
তিনি ১৯১৫ সালে মহাত্মা গান্ধীর সাথে দেখা করেছিলেন এবং অনুপ্রেরণা পেয়েছিলেন। তিনি স্বাধীনতা সংগ্রামে পুরো সময়ের সাথে জড়িত থাকার সিদ্ধান্ত নিয়েছিলেন এবং তার আইনি অনুশীলন ত্যাগ করেছিলেন। গাঁধীর চম্পরন ও খেদা সত্যগ্রহ গ্রহণের ক্ষেত্রে তিনি গুরুত্বপূর্ণ ভূমিকা পালন করেছিলেন। গান্ধী তার সাথে রাজেন্দ্র প্রসাদ এবং অনুগ্রহ নারায়ণ সিনহাকে সাফল্যের সাথে আন্দোলনের নেতৃত্ব দেওয়ার জন্য বাছাই করেছিলেন। গান্ধী প্রসাদের উতসর্গ দেখে এতই মুগ্ধ হয়েছিলেন যে তিনি তার আত্মজীবনীমূলক গ্রন্থ, "দ্য স্টোরি অফ মাই এক্সপেরিমেন্টস উইথ ট্রুথ-" এ তার প্রতি পূর্ণ অধ্যায় আলাদা করে রেখেছিলেন, যার নাম "দ্য বিহারী"।
প্রসাদ বিহারের স্বাধীনতা সংগ্রামের শীর্ষস্থানীয় ছিলেন এবং বিহার বিদ্যাপীঠ প্রতিষ্ঠায় বেশ কয়েকজন সহকর্মীর সাথে তাঁর সহযোগিতা সহায়ক ছিল। জীবনের শেষ দশ বছর ধরে তিনি মারাত্মকভাবে ক্ষতিগ্রস্ত হন এবং ১৯৪৪ সালে তিনি মারা যান। 
ন্যাশনাল বুক ট্রাস্ট, ইন্ডিয়া সম্প্রতি সাচিদানন্দ সিনহা রচিত "ব্রজ কিশোর প্রসাদ: দ্য হিরো অফ" ম্যান "ব্যাটলস" নামে একটি জীবনী প্রকাশ করেছে।
শারমিন হত্যা মামলা

শারমিন হত্যা মামলাটি ছিল বাংলাদেশের একটি কুখ্যাত ফৌজদারি মামলা। ১৯৮৯ সালের ৯ এপ্রিল ধনী শিল্পপতি মুনীর হুসেন একজন প্রতিবন্ধী ব্যক্তির মধ্যবয়সী স্ত্রী হোসনে আরা খুকুর সাথে দীর্ঘকালীন পরকিয়া সম্পর্কের পরিণতি হিসেবে বিয়ের চার মাসের মধ্যে তার স্ত্রী শারমিন রীমাকে হত্যা করেছিলেন। মুনীর ও শারমিন উভয়ই বিশিষ্ট পরিবার থেকে এসেছিলেন — মুনির ছিলেন ঢাকা মেডিকেল কলেজের সাবেক অধ্যক্ষ ডা. আবুল কাশেম ও প্রখ্যাত চিকিৎসক ডা. মেহেরুননেসার পুত্র এবং শারমিন রীমা আল বদর কর্তৃক বাংলাদেশের মুক্তিযুদ্ধে নিহত সাংবাদিক নিজামউদ্দিন আহমেদের মেয়ে ছিলেন।
হত্যার তদন্ত এবং পরবর্তী বিচার প্রক্রিয়া ব্যাপকভাবে সংবাদমাধ্যমে ছড়িয়ে পড়েছিল, এবং হত্যাকাণ্ডের প্রতিটি নতুন ঘটনা উদ্ঘাটন বেশ কয়েক মাস ধরে নাটকীয় শিরোনাম তৈরি করে।
এই মামলার বিচার কাজ ২১ মে ১৯৯০ এ শেষ হয়েছিল। মুনীর ও খুকু উভয়কেই দোষী সাব্যস্ত করে মৃত্যুদণ্ড দেওয়া হয়েছিল। এর দু’বছর পরে, ১৯৯২ সালের জুলাইয়ে, একটি আপিল আদালত খুকুর সাজা বাতিল করে এবং তাকে সমস্ত অভিযোগ থেকে খালাস দেয়। বিভিন্ন আইনি আবেদন ও করুণার আবেদনে মুনীর মৃত্যুদণ্ড বহাল ছিল। ১৯৯৩ সালের ২ জুলাই তাকে ফাঁসি দেওয়া হয়েছিল।
সম্মতির সাথে যৌনমিলনের সময় মৃত্যু

শারীরিক চাপের কারণে বা অস্বাভাবিক উত্তেজনার কারণ ছাড়াও সাধারণত বিভিন্ন কারণে উভয়ের সম্মতিক্রমে যৌনাচারের সময় মৃত্যু ঘটতে পারে। যৌনতার সময় মৃত্যুকে বোঝানোর জন্য বিভিন্ন শ্রুতিমধুর শব্দ রয়েছে, যেমন "dying in the saddle" বা ফরাসিতে "la mort d'amour"। 
যৌন অন্তরঙ্গতা এবং রাগমোচন, অক্সিটোসিন নামক হরমোনের মাত্রা বৃদ্ধি করে, যা "প্রেম হরমোন" নামেও পরিচিত, এই হরমোন মানুষের বন্ধন এবং বিশ্বাস গড়ে তুলতে সাহায্য করে। যৌন কার্যকলাপ অনেক সময় মেজাজ মেরামত কৌশল একটি হিসাবে পরিচিত, যার মানে এটি বিষণ্ণতা বা বিষণ্ণতার অনুভূতি দূর করতে ব্যবহার করা যেতে পারে। 
"আমেরিকান মেডিকেল অ্যাসোসিয়েশনের জার্নালে" ২০১১ সালের একটি মেটা-বিশ্লেষণে দেখা গিয়েছে যে, প্রতি সপ্তাহে প্রতিটি অতিরিক্ত ঘণ্টা যৌন ক্রিয়াকলাপের ফলে ২-৩ মায়োকার্ডিয়াল ইনফার্কশনের ঝুঁকি এবং একজনের আকস্মিক হৃদরোগের মৃত্যুর ঝুঁকি থাকে প্রতি ১০,০০০ ব্যক্তি/বছরে। যৌন মিলনের কারণে ভ্যালসালভা কৌশলের মাধ্যমে একটি সাবঅ্যারাকনয়েড রক্তক্ষরণ এর কারণ হতে পারে। "জার্নাল অব সেক্সুয়াল মেডিসিনে" প্রকাশিত ২০১১ সালের একটি মেটা-বিশ্লেষণে দেখা গেছে যে সব পুরুষ অবিশ্বাসী ছিল তাদের উল্লেখযোগ্যভাবে যৌনমিলনের সময় গুরুতর বা মারাত্মক হৃদরোগেআক্রান্ত হওয়ার অভিজ্ঞতা লাভের বেশি সম্ভাবনা ছিল। বেসিলার ধমনী বিচ্ছিন্নতাও যৌন ক্রিয়াকলাপের সাথে সম্পর্কিতও বলে জানা গেছে, যদিও বেশিরভাগ কোয়েটাল সিফালালগিয়া প্রাকৃতিক ব্যাপার। 
উভয়ের সম্মতিক্রমে যৌনাচারের সময় মৃত্যুগুলি হঠাৎ ঘটে যাওয়া মৃত্যুর প্রায় ০.৬% হয়ে থাকে। ভায়াগ্রা, যদিও সাধারণত একটি নিরাপদ ড্রাগ হিসাবে বিবেচিত হয় তবে বয়স্ক বা অসুস্থ পুরুষদের মধ্যে যৌন ক্রিয়াকলাপের সময় আকস্মিক কার্ডিওভাসকুলার মৃত্যুর সাথে সংযোগ রয়েছে। সেক্সের সময় কার্ডিওভাসকুলার কারণে মৃত্যুর ঘটনা বেশিরভাগ ক্ষেত্রে পুরুষদের মধ্যে ঘটে। উভয়ের সম্মতিক্রমে যৌনাচারের সময় মৃত্যুর জন্য কোকেনের মতো ওষুধের ব্যবহারেরও তথ্য রয়েছে।
রিপাবলিকান পার্টি (পাকিস্তান)

সামরিক ও সিভিল সার্ভিসে মুখ্য নেতাদের উস্কানিতে পশ্চিম পাকিস্তান প্রদেশ গঠনের পক্ষে সমর্থন দেয়া এবং ১৯৫৫ সালের অক্টোবরে মুসলিম লীগ এবং অন্যান্য রাজনীতিবিদদের একটি বিরুদ্ধ দলের দ্বারা পাকিস্তান রিপাবলিকান পার্টি গঠন করা হয়েছিল। দলের সভাপতি ছিলেন পশ্চিম পাকিস্তানের মুখ্যমন্ত্রী ডাঃ খান সাহেব। এই কাজের পেছনে মূল প্ররোচনাকারী ছিলেন পাকিস্তানের তৎকালীন গভর্নর জেনারেল ইস্কান্দার মির্জা। তিনি এই দলের সহসভাপতি ছিলেন এবং পরে ১৯৫৬ সালে পাকিস্তানের উদ্বোধনী রাষ্ট্রপতি হন। কেন্দ্রীয় সংসদীয় নেতা ছিলেন স্যার ফিরোজ খান নূন, পাকিস্তানের প্রধানমন্ত্রী (১৯৫৭ – ১৯৫৮)।
নবাব মোজাফফর আলী খান কিজিলবাশ, ফজল ইলাহী চৌধুরী (গুজরাত জেলা), সৈয়দ আমজাদ আলী (লাহোর জেলা), সরদার আবদুল হামিদ খান দস্তি (মোজাফফরগড় জেলা), কর্নেল সৈয়দ আবিদ হুসেন ( ঝাং জেলা), সরদার আমির আজম খান, সৈয়দ জামিল হুসেন রিজভী (গুজরাত জেলা), মখদুমজাদা সৈয়দ হাসান মাহমুদ (রহিম ইয়ার খান জেলা), মাহর মুহাম্মদ সাদিক (ফয়সালবাদ জেলা), চৌধুরী আবদুল গনি ঘুমান ( শিয়ালকোট জেলা), বেগম খুদেজা জিএ খান ( ফয়সালাবাদ জেলা), রুকন-উদ-দৌলা শমসের জাং আলী-হাজ নবাব সাজ্জাদ আলী খান (গুজরাওয়ালা জেলা )।
কাজী ফজলুল্লাহ উবেদুল্লাহ (লারকানা জেলা), পীরজাদা আবদুস সাত্তার ( সুক্কুর জেলা), মির্জা মমতাজ হাসান কিজিলবাশ ( খায়রপুর মীর), হাজী মীর আলী আহমেদ খান তালপুর (হায়দরাবাদ জেলা ), হাজী নাজমুদ্দিন লঘারী সিরওয়াল (বদিন জেলা) ও সৈয়দ খায়ের শাহ ইমাম আলী শাহ (নবাবশাহ জেলা)।
ডাঃ খান সাহেব, সরদার আবদুর রশিদ খান, খান জালালউদ্দিন খান জালাল বাবা, খান নূর মুহাম্মদ খান এবং খান সখী জন খান ( বান্নু জেলা )
নবাব আকবর খান বুগতি (ডেরা বুগতি ), জাম মীর গোলাম কাদির খান (লাসবেলা জেলা) সরদার হাফিজ ও সরদার ওয়ালিদ উমর রিন্দ (তুরবাত)
নাসিরুদ্দিন মাহমুদ (ইলতুতমিশের পুত্র)

নাসিরুদ্দিন মাহমুদ (ফারসি : ناصر الدين محمود) ("রাজত্বকাল" : ১২২৭ – ১২৩২) ছিলেন সুলতান শামসুদ্দীন ইলতুতমিশ এবং তার প্রধান সঙ্গী কুতুব আল-দ্বীন আইবেকের কন্যা তুরকান খাতুনের বড় ছেলে। তিনি ওউধের গভর্নর ছিলেন এবং পরে মৃত্যুর আগে পর্যন্ত তিনি বাংলার গভর্নর হিসাবে দায়িত্ব পালন করেছিলেন।
যখন গিয়াসউদ্দিন ইওয়াজ শাহ দিল্লির সুলতান ইলতুতমিশের বিরুদ্ধে বিদ্রোহ করেন, তখন তিনি আলাউদ্দীন জানি সহ তার পুত্র নাসিরুদ্দিন মাহমুদকে ইওয়াজের বিরুদ্ধে আক্রমণ করার জন্য পাঠান। ইওয়াজ হেরে যায় এবং নিহত হয়। এরপর নাসিরুদ্দিন বঙ্গের গভর্নর হন। তখন তিনি সুলতান সামসুদ্দিন ইলিতুতমিশের কাছ থেকে "মালিক উশ-শার্ক" (مٰلك الشّرق Arabic: ""পূর্বাঞ্চলের সম্রাট"") উপাধি প্রাপ্ত হন।
১২২৮ সালে, নাসিরুদ্দিন কামরূপের এক রাজা রাজা পৃথুকে (রাজত্বকাল: ১১৮৫ – ১২২৮) আক্রমণ করে হত্যা করেছিলেন। পরবর্তীকালে তিনি তিব্বত আক্রমণ করেছিলেন।
দেড় বছর রাজত্ব করার পরে, নাসিরউদ্দীন ১২৩২ সালে মারা যান।
প্রতাপ সিং বাহারাত

প্রতাপ সিং বাহারাত ছিলেন রাজস্থানের একজন স্বাধীনতা কর্মী। তিনি ভারতে ব্রিটিশ শাসনের বিরুদ্ধে বিপ্লবী আন্দোলনে উল্লেখযোগ্যভাবে অংশ গ্রহণ করেছিলেন। তিনি কেশারী সিংহ বারাহতের ছেলে।
১৮৯৩ সালের ২৪ মে ভারতের রাজস্থান রাজ্যের উদয়পুর জেলার উদয়পুরে জন্মগ্রহণ করে তিনি রাস বিহারী বোসের অনুসারী হিসাবে বিপ্লব পার্টিতে যোগ দিয়েছিলেন। ১৯২১ এর ৩ ডিসেম্বর তিনি ভারতের ভাইসরয় লর্ড হার্ডিঞ্জে বোমা নিক্ষেপের বিপ্লবী পরিকল্পনায় অংশ নিয়েছিলেন। তাঁর চাচা জোড়োয়ার সিং বারহাতও ছিলেন সেই দলে। তিনি বেনার্স ষড়যন্ত্র মামলায় গ্রেপ্তার হন এবং ১৯১৬ সালের ফেব্রুয়ারিতে পাঁচ বছরের আরআইয়ের সাজা পান। তার সঙ্গীদের নাম প্রকাশে বাধ্য করতে তাকে বরেলি কেন্দ্রীয় কারাগারে নৃশংস নির্যাতন করা হয়েছিল।কিন্তু তিনি নাম প্রকাশ করেন নি। ১৯১৮ সালের ২৪ শে মে আনসাং হিরো হিসাবে তিনি কারাগারে মারা যান। তাঁর বিখ্যাত উক্তি "আমি আমার মায়ের কান্না থামাতে হাজারো মা কে কাঁদাতে পারি না"।
পাং কলম

পাং কলম (যার অর্থ "ড্রামের গর্জন") হ'ল মণিপুরী নৃত্য । এটি মণিপুরী সংকীর্তন সংগীত এবং শাস্ত্রীয় মণিপুরী নৃত্যের প্রাণ। পাং কলম মণিপুরের একটি অনন্য শাস্ত্রীয় নৃত্য। এই নৃত্যটি পুরুষ বা মহিলারা পরিবেশন করতে পারে এবং সাধারণত বৈষ্ণবীয় রাসযাত্রায় উপস্থাপন করা হয়।
এই শৈলীতে, নর্তকীরা একই সময়ে নাচের সময় পুং (এক ধরনের হাতে পেটানো ড্রাম) বাজায়। নৃত্যশিল্পীদের একই সময়ে সুন্দর এবং অ্যাক্রোব্যাটিক হতে হবে। তারা সঙ্গীতের ছন্দ বা প্রবাহ না ভেঙ্গে এই অ্যাক্রোব্যাটিক প্রভাব ব্যবহার করে। নৃত্য একটি মৃদু ছন্দ দ্বারা শুরু করা হয়, যা ধীরে ধীরে চূড়ান্ত পর্যায়ে পরিণত হয়।
পাং কলম এর উপাদান মণিপুরী মার্শাল আর্ট থাংতা, সিত সারক এবং ঐতিহ্যবাহী মাইবি জাগোই নৃত্য থেকে নেয়া।
দফাদার

দফাদার (হিন্দুস্তানী : दफ़ादार ; ভারতীয় ও পাকিস্তানি অশ্বারোহী বাহিনীতে সার্জেন্টের সমতুল্য পদমর্যাদা, যেমনটা পূর্বে ব্রিটিশ ভারতীয় সেনাবাহিনীতে ছিল। এর নীচের র‌্যাঙ্ক ল্যান্স দাফাদার। পদাতিক এবং অন্যান্য ইউনিটের সমতুল্য হাবিলদার। একজন ব্রিটিশ সার্জেন্টের মতো একজন দফাদারও তিনটি র‌্যাঙ্ক পেতেন।
শব্দটির ব্যুৎপত্তিটি অস্পষ্ট। হাবিলদার ও অন্যান্য শব্দের মধ্যে পাওয়া দফাদার প্রত্যয়টির অর্থ "ধারক"। সুতরাং শব্দের অর্থ "দফার ধারক"। দফার উদ্দেশ্যে করা অর্থ অবশ্য অস্পষ্ট। আরবিতে এর অর্থ "অর্থ" বা "ধাক্কা", যখন ফার্সি ভাষায় শব্দটির আরও সুস্পষ্ট উৎস, এর অর্থ বিকর্ষণ। এটি স্পষ্ট নয় যে দফাদার শব্দটি মুগল সাম্রাজ্যে ব্রিটিশ রাজ পদমর্যাদার হিসাবে ব্যবহৃত হওয়ার পূর্বে কী ভূমিকায় ছিল।
সংস্কৃতে বাইবেলের অনুবাদ

বাইবেলের অনুবাদ মধ্যে সংষ্কৃত ভারতীয় ভাষায় বাইবেল অনুবাদের প্রথম তরঙ্গ মধ্যে একজন।
ধর্মপ্রচারক হিসেবে ভারতে আসার পর পরই উইলিয়াম কেরি সংস্কৃত ভাষায় বাইবেলের অনুবাদ আরম্ভ করেন। তিনি বিশ্বাস করতেন যে সংস্কৃত বাইবেল ভারতের জনগণের সাথে বৌদ্ধিক যোগাযোগের জন্য একটি আদর্শ মাধ্যম হবে। এছাড়াও বিশ্বাস করতেন যে একটি সংস্কৃত বাইবেল অন্যান্য ভারতীয় ভাষায় বাইবেল অনুবাদের ভিত্তি হিসেবে কাজ করবে। এই প্রচেষ্টায় স্থানীয় সংস্কৃত পণ্ডিতেরা তাঁকে ব্যাপকভাবে সাহায্য করেন। গ্রন্থগুলি মূল গ্রীক ও হিব্রু থেকে অনূদিত হয়েছে।
নিউ টেস্টামেন্ট ১৮০৮ সালে কলকাতার ব্যাপটিস্ট মিশনারি প্রেসে প্রকাশিত হয় এবং ১৮১৮ সালে চার খণ্ডে ওল্ড টেস্টামেন্ট প্রকাশিত হয়।
যদিও কলকাতা ব্যাপটিস্ট মিশনারিরা প্রচুর উৎসাহ ও উদ্দীপনার সাথে সংস্কৃত ভাষায় বাইবেল প্রকাশ করেছিল, তবুও তাদের প্রচেষ্টাগুলি খুব একটা লাভ করতে পারেনি, আংশিকভাবে বাইরের ভাষাগুলিতে বাইবেল অনুবাদ প্রবাহের কারণেও প্রেসগুলি থেকে প্রকাশিত হয়েছিল। যদিও পাঠ্যের কিছু সংশোধন করা হয়েছিল, সংস্কৃত বাইবেল খাঁটি একাডেমিক প্রচেষ্টা হিসাবে রয়ে গেছে এবং এটি আর সক্রিয় প্রচারে নেই। এই অনুবাদগুলিতে খুব কমই সংশোধন হয়েছে এবং মূল খণ্ডগুলির মূল কোডেক্স কেবলমাত্র কয়েকটি পশ্চিমা গ্রন্থাগারের আর্কাইভে পাওয়া যায়। কেরালার কৃষ্ণপুরম প্রাসাদ সংস্কৃত বাইবেলের একটি অনুলিপিও রয়েছে বলে জানা গেছে।
বাইবেল সোসাইটি অফ ইন্ডিয়া এখনও সংস্কৃত ভাষায় নিউ টেস্টামেন্টের একটি সংস্করণ প্রকাশ করে। সংস্কৃত বাইবেলের ডিজিটাইজড কপি (উভয়ই নতুন নিয়ম এবং ওল্ড টেস্টামেন্টের চার খণ্ড) আর্কাইভ.অর্গে পাওয়া যায় 
সংস্কৃত বাইবেল পর্যালোচনা করা এবং এটিকে অনলাইনে নিখরচায়ভাবে উপলব্ধ করার লক্ষ্যে, উইকি প্রকল্পhttp://sanskritbible.in/ ইন্টারনেটে উপলব্ধ আছে।
প্রকল্পটি কলকাতা ব্যাপটিস্ট মিশনারি কর্তৃক প্রকাশিত সংস্কৃত বাইবেলের ডিজিটালাইজড লিপির উপর ভিত্তি করে সংস্কৃত পাঠকে দেবনাগরী লিপিতে এনকোড করার জন্য স্বেচ্ছাসেবীদের উপর নির্ভর করেছে। সাইটটি সংস্কৃত বাইবেলের পাঠ্যগুলির সংশোধনকে এর অন্যতম লক্ষ্য হিসাবে উল্লেখ করেছে। নতুন টেস্টামেন্টের প্রতিলিপিটি বর্তমানে হাতে নেওয়া হয়েছে।
এই সাইটের অনুবাদে অনেক সমস্যা আছে৷
ভাইকিংসের পর্বের তালিকা

"ভাইকিংস" হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। আয়ারল্যান্ডে ধারণকৃত ধারাবাহিকটি ২০১৩ সালের ৩রা মার্চ কানাডায় প্রথম প্রচারিত হয়। "ভাইকিংস" প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটিতে একজন কৃষক থেকে রাগনার কীভাবে তার পরিবার ও সতীর্থ যোদ্ধাদের সমর্থনে অ্যাংলো-স্যাক্সন রাজ্য ও ফ্রাঙ্কিয়া লুট করার মধ্য দিয়ে খ্যাতি অর্জন করেন এবং স্ক্যান্ডিনেভিয়ার রাজা হয়ে ওঠেন তা দেখানো হয়েছে।
২০১৩ সালের ৩রা মার্চ থেকে ২০২০ সালের ৩০শে ডিসেম্বর পর্যন্ত ধারাবাহিকটির ৬টি মৌসুমে ৮৯টি পর্ব প্রচারিত হয়।
<onlyinclude></onlyinclude>
বাক্স

বাক্স ( বহুবচন : বাক্সগুলি ) কোনো বিষয়বস্তুর স্থায়ী সঞ্চয় বা অস্থায়ী পরিবহনের জন্য ব্যবহৃত বিভিন্ন পাত্রে এবং এবং স্থালীকে বর্ণনা করে।। একটি বাক্সের আকার খুব ছোট (যেমন একটি ম্যাচবাক্স ) থেকে শুরু করে একটি বড় যন্ত্রের আকারের পার্যন্ত এবং ভারী কাজ থেকে অলংকার সংরক্ষণ পর্যন্ত বিভিন্ন উদ্দেশ্যে ব্যবহার করা যেতে পারে।
বাক্সগুলি সাধারণত কাঠের এবং ধাতু জাতীয় বিভিন্ন ধরনের টেকসই উপকরণ দিয়ে তৈরি হতে পারে, যদিও সাধারণ অ-টেকসই উপকরণের মধ্যে কোরুগেটেড ফাইবারবোর্ড এবং পেপারবোর্ড অন্তর্ভুক্ত অন্তর্ভুক্ত থাকে। ঢেউখেলান ধাতুর বাক্স সাধারণত শিপিং কনটেইনার হিসাবে ব্যবহৃত হয়।
বাক্সগুলি সাধারণত আয়তক্ষেত্রাকার আকারযুক্ত একটি আয়তক্ষেত্রাকার ক্রস-সেকশন যুক্ত হয়, যদিও বাক্সে বর্গক্ষেত্র, বর্ধিত, বৃত্তাকার বা ডিম্বাকৃতির উপস্থিতি থাকতে পারে; বাক্সগুলি ঢালু বা গম্বুজযুক্ত শীর্ষ পৃষ্ঠগুলি বা উল্লম্ব প্রান্তগুলিও বৈশিষ্ট্যযুক্ত হতে পারে এবং সেগুলি ধারাবাহিকভাবে বর্গাকার হিসেবে তৈরি হয় না।
প্যাকেজিং এবং স্টোরেজে বেশ কয়েকটি ধরনের বাক্স ব্যবহৃত হয়।
বৈদ্যুতিক পরিভাষায়, একটি "বাক্স" সংযোগ সংরক্ষণ এবং সুরক্ষিত করতে ব্যবহৃত হয়:
জাতীয় বিশেষ অর্থনৈতিক অঞ্চল

জাতীয় বিশেষ অর্থনৈতিক অঞ্চল (পূর্বনাম: বঙ্গবন্ধু শেখ মুজিব শিল্পনগর বা মীরসরাই অর্থনৈতিক অঞ্চল) বাংলাদেশের একটি শিল্প অর্থনৈতিক অঞ্চল। এটি চট্টগ্রামের মীরসরাই উপজেলায় অবস্থিত। বর্তমানে এটি নির্মাণাধীন। এটি ৩০,০০০ একর জমিতে নির্মিত হচ্ছে। এটি ‘বাংলাদেশ অর্থনৈতিক অঞ্চল আইন, ২০১০’ এর অধীনে বাংলাদেশ অর্থনৈতিক অঞ্চল কর্তৃপক্ষ (বেজা) দ্বারা পরিচালিত।
এই অর্থনৈতিক অঞ্চলটি চট্টগ্রামের মীরসরাই উপজেলার ইছাখালী ইউনিয়নের সাধুর চর, শীল চর, মোশাররফ চর ও পীরের চর এলাকায় অবস্থিত। এটি চট্টগ্রাম থেকে ৬০ কিমি, শাহ আমানত আন্তর্জাতিক বিমানবন্দর থেকে ৭০ কিমি, ঢাকা থেকে ২০০ কিমি এবং সিলেট থেকে ৩৩০ কিমি দূরে অবস্থিত।
২০১৮ সালের ২৪ জানুয়ারি, বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত ‘বেপজা আন্তর্জাতিক বিনিয়োগ সম্মেলন ২০১৮’ এর মঞ্চ থেকে ভিডিওর মাধ্যমে প্রধানমন্ত্রী শেখ হাসিনা বঙ্গবন্ধু শেখ মুজিব শিল্প নগরে ১১৫০ একর জমিতে ‘বেপজা অর্থনৈতিক অঞ্চল’ এর ভিত্তি ফলক উন্মোচন করেন। পরে বেপজা অর্থনৈতিক অঞ্চলে ভৌত অবকাঠামো নির্মাণের লক্ষ্যে ‘বেপজা অর্থনৈতিক অঞ্চল, মীরসরাই-১ম পর্যায়’ প্রকল্পটি ২০১৮ সালের ১৮ সেপ্টেম্বর এক সভায় অনুমোদিত হয়।
মীরসরাই অর্থনৈতিক অঞ্চলে ১৪টি বিদেশী এবং স্থানীয় কোম্পানি তাদের কারখানা স্থাপনের জন্য বেপজার সাথে ইজারা চুক্তি করেছে। নভেম্বর ২০২৩ পর্যন্ত চীনের মালিকানাধীন কেপিএসটি সু (বিডি) কোম্পানি লিমিটেড, জাপানের নিপ্পন স্টিল, ম্যাকডোনাল্ড স্টিল, পেইন্টস, সামুদা ফুড ও ম্যারিকো কোম্পানি উৎপাদন শুরু করেছে।
ও উসমান

নিজামের আধিপত্যের জাতীয় সংগীত, " ও উসমান " নামে বেশি পরিচিত, ভারতের সাথে সংযুক্তি অবধি হায়দরাবাদ রাজ্যের জাতীয় সংগীত ছিল। এটি ৭ম নিজাম মীর উসমান আলী খানের সময়ে রচিত হয়েছিল। 
তা আবাদ খালিক-এ-আলম তুমি রিয়াসাত রাখে,
তুঝ কো উসমান বাসদ ইজলাল সালামত রাখে।
যায়েস তু ফখর-ই-সালতান হায় বাফজল ইয়াযদান,
ইউ হি মমতাজ তেরা দৌর-ই-হুকুমত রাখে।
আল ও আওলাদ কো আল্লা দে উমর-ই-খিজরি,
আনসে আবাদ তেরা খানা-এ-দৌলত রাখে।
জোড়-এ-হাতেম রাহে শর্মিন্দা-এ-আহসান তেড়া,
আদল-এ-খুসরউ কো খিজল তেরী আদলত রাখে।
খন্দাজান সুরত-ই-গুল তেরে হাওয়া খা রাহেন,
আকে কাদমো পে আদু ফরখ ইতা'তে রাখে।
বান কে সাকী তেরে ইকবাল নিজাম-ই-সাবায়ে,
তুঝ কো সাহবা কাশ খুমখানা ইশরাত রাখে।
স্রষ্টা অনন্তকাল রাজ্যকে মঙ্গল করুন, এবং হে! উসমান, আপনি সুস্থ এবং স্বাস্থ্যবান থাকুন।
এবং একশো বছর ধরে আপনাকে মর্যাদার সাথে বাঁচিয়ে রাখুন, ঈশ্বরের কৃপায় আপনি শাসকদের গর্ব।
সর্বশক্তিমান আপনার নিয়মকে বিশিষ্ট রাখুন, ঈশ্বর আপনার বাচ্চাদের খিজারের মতো দীর্ঘজীবন দান করুন।
এবং আপনার মহৎ বংশদ্ভুত ধারাবাহিকতা বজায় রাখুন, প্রবাদমূলক হাতিমের দাতব্যতা আপনার সামনে ফ্যাকাশে হোক।
আপনার ন্যায়বিচার অনুভূতিটি খুসরোকেও ছাড়িয়ে যেতে পারে, আপনার শুভাকাঙ্ক্ষীরা ফুল ফুলে ফুলে ফুলে উঠুক
এবং আপনার শত্রুরা আপনার উচ্চতর গৌরব স্বীকার করে, হে! উসমান, তোমার রাত্রিকে আনন্দ ও পরিতৃপ্তির আবাসে পরিণত কর।
নকলা থানা

নকলা থানা বাংলাদেশের শেরপুর জেলার অন্তর্গত নকলা উপজেলার একটি থানা।
ব্রিটিশ সরকার প্রশাসনিক প্রয়োজনে তৎকালীন ময়মনসিংহ জেলার নালিতাবাড়ী থানাকে দু’টি থানায় বিভক্ত করার লক্ষ্যে ১৯২২ সালের ১২ নভেম্বর নালিতাবাড়ী থানার দক্ষিণাঞ্চলের ৯টি ইউনিয়ন নিয়ে গঠন করা হয় নকলা থানা।
নকলা উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম নকলা থানার আওতাধীন।
সিরাজগঞ্জ-৭

সিরাজগঞ্জ-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের আসন ছিল।
সিরাজগঞ্জ-৭ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।
বিমান বাংলাদেশ এয়ারলাইন্সের সহযোগী প্রতিষ্ঠান

বিমান বাংলাদেশ এয়ারলাইন্সের সহযোগী প্রতিষ্ঠানগুলোর মধ্যে রয়েছে বাংলাদেশের জাতীয় বিমান সংস্থা বিমান বাংলাদেশ এয়ারলাইন্সের কার্যক্রম পরিচালনার জন্য প্রতিষ্ঠিত বেশ কয়েকটি আনুষঙ্গিক ও রক্ষণাবেক্ষণ প্রতিষ্ঠান। বিমানের সহযোগী প্রতিষ্ঠান হিসাবে এয়ারক্রাফট গ্রাউন্ড হ্যান্ডলিং, এভিয়েশন ইঞ্জিনিয়ারিং, এভিয়েশন ট্রেনিং এবং ফ্লাইট কেটারিং এর সাথে যুক্ত।
এই সম্পূর্ণ মালিকানাধীন সহযোগী প্রতিষ্ঠানগুলির মধ্যে রয়েছে বিমান ফ্লাইট কেটারিং সেন্টার; বিমান পোল্ট্রি কমপ্লেক্স; বিমান গ্রাউন্ড হ্যান্ডলিং; বাংলাদেশ এয়ারলাইন্স প্রশিক্ষণ কেন্দ্র; এবং বিমান প্রকৌশল।
ইন-ফ্লাইট খাবার উৎপাদনের জন্য ১৯৮৯ সালের অক্টোবর মাসে বিমান ফ্লাইট কেটারিং সেন্টার (বিএফসিসি) স্থাপন করা হয়। এটি বিমানের সবচেয়ে লাভজনক অপারেশনগুলির একটি; এখানে প্রায় ২০০০ জন কর্মী কাজ করেন। বিএফসিসির দিনে ৮,৫০০ জনের খাবার উৎপাদনের ক্ষমতা রয়েছে এবং এটি বিমানের সাথে সাথে সৌদিয়া এয়ারলাইন্স, ইতিহাদ, মালয়েশিয়া এয়ারলাইন্স, থাই এয়ারওয়েজ, এমিরেটস, চায়না সাউদার্ন এয়ারলাইন্স এবং রিজেন্ট এয়ারওয়েজকে খাবার সরবরাহ করে।
বিমান পোল্ট্রি কমপ্লেক্স (বিপিসি) ঢাকা শহরের ৪০ কিলোমিটার (২৫ মাইল) উত্তর-পশ্চিমে অবস্থিত সাভার জেলায় একটি পোল্ট্রি ফার্মিং কমপ্লেক্স। কমপ্লেক্সটি পোল্ট্রি শেডটি ৫ একর (২০,০০০ বর্গমিটার), ১ একর (৪,০০০ বর্গমিটার) আবাসিক এলাকা এবং ৬৯ একর (২৮০,০০০ বর্গমিটার) কৃষি জমি সহ ৭৫ একর (৩০০,০০০ বর্গমিটার) জমি নিয়ে পরিবেষ্টিত।
বিমানের এই মুনাফা-উপার্জনকারী সহযোগী প্রতিষ্ঠান ১৯৭৬ সালে গঠিত হয় এবং নভেম্বর ১৯৮০ সালে চালু করা হয়। এটাতে ৯০ জন কর্মী কাজ করেন। বিমান ফ্লাইট কেটারিং সেন্টার এই পোল্ট্রি কমপ্লেক্সের ডিম এবং মুরগির ৯০% ব্যবহার করে।
১৯৭০-এর দশকের মাঝামাঝি সময়ে বাংলাদেশের পোল্ট্রি শিল্প আংশিকভাবে বিমানের সহযোগী প্রতিষ্ঠান দ্বারা পরিচালিত হয়, যদিও বাংলাদেশের প্রথম পোল্ট্রি ফার্ম ছিল ১৯৬৪ সালে প্রতিষ্ঠিত "ডিম ও মুরগি" নামে একটি ব্যক্তিগত উদ্যোগ প্রতিষ্ঠিত একটা প্রতিষ্ঠানের। বিপিসি কর্তৃক স্থাপিত মাঝারি আকারের পোল্ট্রি প্রজনন প্রতিষ্ঠান অবশেষে ১৯৯০ সালের প্রথম দিকে এনজিও ও সরকারের নজরে আসে এবং এই খাতের উন্নয়নে এগিয়ে আসে। বাংলাদেশের জনগণকে কম খরচে খাদ্য প্রোটিন সরবরাহে পোল্ট্রির এখন "উল্লেখযোগ্য ভূমিকা" রয়েছে।
২০০৭ সালের মার্চ মাসে একটি খামারে বার্ড ফ্লু ধরা পড়ে, যার ফলে অনেক গবাদি পশু মেরে ফেলা হয়। বাংলাদেশে বার্ড ফ্লুর প্রথম এখানেই ধরা পড়ে।
বিমান বাংলাদেশের সব বিমানবন্দরে দেশের সকল বিমান সংস্থাগুলিকে গ্রাউন্ড হ্যান্ডলিং এবং কার্গো হ্যান্ডলিং সেবা প্রদান করে থাকে। ১৯৭২ সালে বিমান বাংলাদেশ এয়ারলাইন্সের সাথে এটি প্রতিষ্ঠিত হয়, এটি ২০১১-২০১২ অর্থবছরে ৪.৫ বিলিয়ন টাকা মুনাফা অর্জন করে, যা এটিকে বিমানের সবচেয়ে লাভজনক সহযোগী প্রতিষ্ঠান হিসেবে গড়ে তোলে।
বিমান বাংলাদেশ এয়ারলাইন্স ট্রেনিং সেন্টার (বিটিসি) বিমানের জনশক্তির ক্রমবর্ধমান চাহিদা পূরণের জন্য স্থল, ফ্লাইট সার্ভিস এবং প্রযুক্তিগত কর্মীদের প্রশিক্ষণ দেয়। এটি ১৯৮৭ সালে প্রতিষ্ঠিত। এছাড়াও এটি বর্তমানে স্থানীয় ট্রাভেল এজেন্ট এবং কিছু বিদেশী এয়ারলাইন্স জন্য প্রশিক্ষণ এবং প্রযুক্তিগত সেমিনারের একটি কেন্দ্রে পরিণত হয়েছে।
বিমান বাংলাদেশ এয়ারলাইন্সের এভিয়েশন ইঞ্জিনিয়ারিং বিভাগ ২০০৪ সালে বাণিজ্যিক বিভাগ থেকে পৃথক করা হয়। উপরে তালিকাভুক্ত বাণিজ্যিক উদ্যোগ থেকে প্রকৌশলকে স্বাধীনভাবে লাভজনক করার জন্য এই পদক্ষেপ গ্রহণ করা হয়।
এই সহযোগী প্রতিষ্ঠানটি ঢাকার শাহজালাল আন্তর্জাতিক বিমানবন্দরে বিমানের ইঞ্জিনিয়ারিং হ্যাঙ্গারে অবস্থিত।
লিবিয়া জাতীয় ফুটবল দল

লিবিয়া জাতীয় ফুটবল দল () হচ্ছে আন্তর্জাতিক ফুটবলে লিবিয়ার প্রতিনিধিত্বকারী পুরুষদের জাতীয় দল, যার সকল কার্যক্রম লিবিয়ার ফুটবলের সর্বোচ্চ নিয়ন্ত্রক সংস্থা লিবীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৩ সালের ২৯শে জুলাই তারিখে, লিবিয়া প্রথমবারের মতো আন্তর্জাতিক খেলায় অংশগ্রহণ করেছে; মিশরে অনুষ্ঠিত উক্ত ম্যাচে লিবিয়া মিশরের কাছে ১০–২ গোলের ব্যবধানে পরাজিত হয়েছে।
৬৫,০০০ ধারণক্ষমতাবিশিষ্ট ত্রিপোলি স্টেডিয়ামে "মেডিটেরেনিয়ান ঘোড়া" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লিবিয়ার রাজধানী ত্রিপোলিতে অবস্থিত। বর্তমানে এই দলের ম্যানেজারের দায়িত্ব পালন করছেন জোরান ফিলিপোভিচ এবং অধিনায়কের দায়িত্ব পালন করছেন আল আহলির গোলরক্ষক মুহাম্মদ নাশনুশ।
লিবিয়া এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, আফ্রিকা কাপ অফ নেশন্সে লিবিয়া এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৮২ আফ্রিকান কাপ অফ নেশন্সের ফাইনালে পৌঁছানো, যেখানে তারা ঘানার সাথে ১–১ গোলে ড্র করার পর পেনাল্টি শুট-আউটে ৭–৬ গোলের ব্যবধানে পরাজিত হয়েছে।
তারিক আল তাইব, মুহাম্মদ নাশনুশ, আলি সালামা, আহমেদ সাদ ওসমান এবং আলি আল-বিস্কির মতো খেলোয়াড়গণ লিবিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১২ সালের সেপ্টেম্বর মাসে প্রকাশিত র‌্যাঙ্কিংয়ে লিবিয়া তাদের ইতিহাসে সর্বোচ্চ অবস্থান (৩৬তম) অর্জন করে এবং ১৯৯৭ সালের জুলাই মাসে প্রকাশিত র‌্যাঙ্কিংয়ে তারা ১৮৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লিবিয়ার সর্বোচ্চ অবস্থান হচ্ছে ৪৬তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ১২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ফিলিস্তিন জাতীয় ফুটবল দল

ফিলিস্তিন জাতীয় ফুটবল দল () হচ্ছে আন্তর্জাতিক ফুটবলে ফিলিস্তিনের প্রতিনিধিত্বকারী পুরুষদের জাতীয় দল, যার সকল কার্যক্রম ফিলিস্তিনের ফুটবলের সর্বোচ্চ নিয়ন্ত্রক সংস্থা ফিলিস্তিন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৩ সালের ২৬শে জুলাই তারিখে, ফিলিস্তিন প্রথমবারের মতো আন্তর্জাতিক খেলায় অংশগ্রহণ করেছে; মিশরের আলেকজান্দ্রিয়ায় অনুষ্ঠিত উক্ত ম্যাচে ফিলিস্তিন মিশরের কাছে ৮–১ গোলের ব্যবধানে পরাজিত হয়েছে।
১২,৫০০ ধারণক্ষমতাবিশিষ্ট ফয়সাল আল-হুসাইনি আন্তর্জাতিক স্টেডিয়ামে "কানানের সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফিলিস্তিনের জেরুসালেমে অবস্থিত। বর্তমানে এই দলের ম্যানেজারের দায়িত্ব পালন করছেন নুরুদ্দিন উলদ আলি এবং অধিনায়কের দায়িত্ব পালন করছেন মার্কাজ বালাতার রক্ষণভাগের খেলোয়াড় আব্দুল লতিফ বাহদারি।
ফিলিস্তিন এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, এএফসি এশিয়ান কাপে ফিলিস্তিন এপর্যন্ত ২ বার অংশগ্রহণ করেছে, যার প্রত্যেকবার তারা গ্রুপ পর্বে অংশগ্রহণ করেছে। এছাড়াও, ফিলিস্তিন ২০১৪ এএফসি চ্যালেঞ্জ কাপের শিরোপা জয়লাভ করেছে।
রামজি সালিহ, আব্দুল লতিফ বাহদারি, সাইব জেনদায়া, ফাহদ আত্তাল এবং সামিহ মারাবার মতো খেলোয়াড়গণ ফিলিস্তিনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৮ সালের ফেব্রুয়ারি মাসে প্রকাশিত র‌্যাঙ্কিংয়ে ফিলিস্তিন তাদের ইতিহাসে সর্বোচ্চ অবস্থান (৭৩তম) অর্জন করে এবং ১৯৯৯ সালের এপ্রিল মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফিলিস্তিনের সর্বোচ্চ অবস্থান হচ্ছে ৯০তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৬৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
হাত বাড়ালে বন্ধু

হাত বাড়ালে বন্ধু হল একটি জনপ্রিয় বাংলা চলচ্চিত্র যা পরিচালনা করেন সুকুমার দাসগুপ্ত। এই চলচ্চিত্রটি ১৯৬০ সালে এস. এম. প্রোডাকশান ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, ছবি বিশ্বাস, তরুণ কুমার।
বোধিমণ্ডল

বোধিমণ্ডল হলো বৌদ্ধ পারিভাষিক শব্দ যার অর্থ "বোধির চক্র"। শব্দটি বোধিমণ্ডের প্রায়-সমোচ্চারিত শব্দ হলেও অর্থ পৃথক। বোধিমণ্ড বলতে বোধিসত্ত্বের বোধিলাভের আসনটিকে বোঝায়।
বোধিরুচি

বোধিরুচি (; খ্রিস্টীয় ষষ্ঠ শতাব্দী) ছিলেন উত্তর ভারতের এক বৌদ্ধ ভিক্ষু। তিনি চীনের লুয়োয়াং অঞ্চলে ধর্মপ্রচার করেছিলেন। তাঁর অনূদিত ৩৯টি গ্রন্থের অন্যতম ছিল ভাষ্য সহ দশভূমিকা সূত্র () ও ভাষ্য সহ অমিতাভ সূত্র। বোধিরুচিকে দশভূমিকা () সম্প্রদায়ের কুলপতি গণ্য করা হয়। এই সম্প্রদায়ের প্রধান অধীত গ্রন্থটি ছিল "দশভূমিকা সূত্র"। তবে খ্রিস্টীয় অষ্টম শতাব্দীতে মহারত্নকূট সূত্রের অনুবাদক বোধিরুচি ইনি নন।
ওয়াইএসআর কংগ্রেস পার্টি

যুবজনা শ্রমিকা রাইথু কংগ্রেস পার্টি (অনুবাদ- যুব শ্রমিক কৃষক কংগ্রেস পার্টি; ওয়াইএসআরসিপি বা ওয়াইসিপি), একটি ভারতীয় আঞ্চলিক রাজনৈতিক দল যা অন্ধ্র প্রদেশ রাজ্যে অবস্থিত। এটি ওয়াই. এস. জগনমোহন রেড্ডি ২০১১ সালে প্রতিষ্ঠা করেছিলেন। এককালে যিনি ভারতীয় জাতীয় কংগ্রেসের সদস্য ছিলেন এবং তারা ২০১১ সালে সেই দল থেকে বেরিয়ে এসেছিলেন। তিনি তার সদস্যদের দ্বারা জাতীয় দলের সভাপতি হিসাবেও নির্বাচিত হয়েছিলেন। 
হেলিকপ্টার দুর্ঘটনায় তৎকালীন মুখ্যমন্ত্রী ইয়েদুগুরি সন্দিন্তি রাজশেখর রেড্ডির আকস্মিক মৃত্যুর পর সেপ্টেম্বর ২০০৯ সালে, তাঁর ছেলে জগনমোহন রেড্ডি, তৎকালীন কাডাপার এমপি, তাঁর বাবার মৃত্যুর পরে যারা আত্মহত্যা করেছিলেন বা শক পেয়ে মারা গিয়েছিলেন তাদের পরিবারগুলিকে সান্ত্বনা দিতে অন্ধ্রপ্রদেশ জুড়ে একটি "ওদারপু রথযাত্রা" (শোক সফর) শুরু করেছিলেন। এই সফরটি কংগ্রেস নেতৃত্বের দ্বারা সমর্থন করা হয়নি। কংগ্রেস সভাপতি কংগ্রেস হাই কমান্ডের এই সফর বন্ধের আদেশকে অস্বীকার করে, জগন এপ্রিল, ২০১০ থেকে পশ্চিম গোদাবরী ও খাম্মাম জেলায় "ওদারপু যাত্রার" প্রথম পর্ব নিয়ে এগিয়ে গিয়েছিলেন। 
এদিকে, "সাক্ষী টিভি" নিউজ চ্যানেল এবং "সাক্ষী" পত্রিকা ক্রমাগত নতুন মুখ্যমন্ত্রী কোনিজেতি রোসাইয়া এবং নয়া দিল্লির কংগ্রেস নেতৃত্বের সমালোচনা করা হচ্ছিল। কংগ্রেস পার্টির ১২৫তম বার্ষিকী উদ্‌যাপন উপলক্ষে "সাক্ষী টিভিতে" একটি বিশেষ প্রোগ্রামে, সোনিয়া গান্ধী এবং প্রধানমন্ত্রী মনমোহন সিং রাজ্যের "বর্তমান পরিস্থিতি" সম্পর্কে মন্তব্য করেছিলেন, যা কংগ্রেসের অনুগতদের মধ্যে ক্ষোভ এবং বিক্ষোভের সৃষ্টি করেছিল জানিয়েছিল এবং জগন ও কংগ্রেসের অনুগতদের মধ্যে ব্যবধান এবং বিভেদ বাড়িয়েছিল। চ্যানেল পরে এই মন্তব্যগুলিকে মুছে ফেলেছিল।
ভাইকিংসের চরিত্রের তালিকা

ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। আয়ারল্যান্ডে ধারণকৃত ধারাবাহিকটি ২০১৩ সালের ৩রা মার্চ কানাডায় প্রথম প্রচারিত হয়। ২০২০ সালের ৩০শে ডিসেম্বর ধারাবাহিকটির প্রচার সমাপ্ত হয়।
"ভাইকিংস" প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটিতে দেখানো হয় রাগনার একজন কৃষক থেকে তার পরিবার তথা তার ভাই রলো, তার পুত্র বিয়োর্ন আয়রনসাইড ও তার দুই স্ত্রী নারীযোদ্ধা ল্যাগার্থা ও যুবরাজ্ঞী আসলগ এবং সতীর্থ যোদ্ধাদের সমর্থনে ইংল্যান্ড লুট করার মধ্য দিয়ে খ্যাতি অর্জন করেন এবং স্ক্যান্ডিনেভিয়ার রাজা হয়ে ওঠেন। পরবর্তী মৌসুমগুলোতে তার পাঁচ পুত্র - বিয়োর্ন, উবা, ভিৎসার্ক, সিগার্ড ও আইভারের অদৃষ্ট ও তাদের ইংল্যান্ড, স্ক্যান্ডিনেভিয়া, কিয়েভান রুশ, ভূমধ্যসাগর ও উত্তর আমেরিকায় দুঃসাহসিক অভিযান দেখানো হয়েছে।
আমি এইরূপ শুনেছি

আমি এইরূপ শুনেছি (; ) হল বৌদ্ধ ধর্মোপদেশনার প্রমাণ্য অবতরণিকা (পালি ও সংস্কৃত: নিদান)। এই শব্দবন্ধটির বৌদ্ধশাস্ত্রে "প্রামাণিকতার সিলমোহর" হিসেবে কাজ করে; অর্থাৎ এই শব্দবন্ধটিই নিশ্চিত করে যে সংশ্লিষ্ট উপদেশটি স্বয়ং গৌতম বুদ্ধ কর্তৃক প্রদত্ত হয়েছিল। বৌদ্ধদের প্রথাগত বিশ্বাস, বুদ্ধের শিষ্য আনন্দ প্রথম এই শব্দবন্ধটি ব্যবহার করে বুদ্ধের উপদেশ সম্পর্কে সাক্ষ্য প্রদান করেছিলেন। যদিও কোনও কোনও গবেষক এই বিষয়ে দ্বিমত পোষণ করেন। বিভিন্ন উপদেশনায় এই শব্দবন্ধটির সঙ্গে এটির পরবর্তী শব্দগুলির কী সম্পর্ক, তা নিয়েও বিতর্ক রয়েছে। শব্দবন্ধটি পাঠের আদি উদ্দেশ্য কী ছিল তা নিয়ে বিভিন্ন তত্ত্বের উপস্থাপনা করা হয়। পরবর্তীকালে মহাযান ও বজ্রযান ধর্মোপদেশনার ক্ষেত্রেও এই শব্দবন্ধটির প্রয়োগ দেখা যায়।